kardosdrur/scandi-wiki huggingface dataset:
Christianskirken (Fredericia)

Christianskirken er en kirke i Christians Sogn i Fredericia Kommune. Kirken blev indviet 11. september 1931, som kapel. Senere er flere bygninger blevet bygget til.

Den 30. december 2007 blev en ny altertavle og glasmosaikker af Bjørn Nørgaard offentliggjort.

På kirkegården er begravet tre RAF-piloter, der blev skudt ned i området under 2. verdenskrig. De to navngivne er begravet på hver side af mindestenen, den unavngivne er begravet yderst til højre for mindestenen.

Galleri

Eksterne kilder og henvisninger 
 Airmen.dk om graven og piloterne
 Christians Sogn hos sogn.dk
 Christianskirken hos KortTilKirken.dk
 Christianskirken, Fredericia hos danmarkskirker.natmus.dk (Danmarks Kirker, Nationalmuseet)

Kirker i Fredericia
Kirker i Haderslev Stift
Kirker i Vejle Amt
HDTV

HDTV er et digitalt broadcasting-system til tv, med højere opløsning end NTSC, SECAM og PAL.
Systemet bruges også til videospil, DVD m.m. HDTV står for High Definition TV, hvilket betyder højopløseligt tv.

Modtagelse af HDTV-signaler 
Der findes forskellige måder at modtage HD-signaler på.

HD Ready 
Fjernsyn, projektorer og computerskærme, der bærer "HD Ready"-logoet, kan vise HD-signaler med en minimumsopløsning på 1280×720 billedpunkter. På HD Ready-apparater er det muligt at tilslutte iPads, tablets, blu-ray-afspillere, bærbare, stationære computere, Playstation 3, Xbox 360, mobiltelefoner samt meget andet.

Modtagelse i Danmark 
 Kabel-tv: Kræver en DVB-C tuner, som findes i stortset alle moderne fladskærme. Signalet kan også fanges via en digital tv-modtagerboks.
 Antenne, landbaseret tv, DTT-nettet: Kræver en DVB-T- eller DVB-T2-tuner, som findes i alle moderne fladskærms-tv'er. Signalet kan også behandles via en digital tv-modtagerboks.
 Satellit-tv: Kræver en DVB-S-tuner, som findes i mange nyere high-end-fladskærms-tv. Signalet kan også behandles via en digital tv-modtagerboks.
 Videospil: Playstation 3 benytter Blu-ray videospil og har en standardopløsning på 1920×1080 billedpunkter. Xbox 360 benytter DVD og har ligeledes en standardopløsning på 1920×1080 billedpunkter.
 Optiske diske: Med Blu-ray og HD DVD kan man se film i HD.

Sammenligning med SDTV 

Tv-billeder i HD-opløsning består af 720 eller 1080 linjer, mens billedopløsningen i SDTV (standard definition TV) maksimalt er på 576 linjer (PAL). Det betyder, at detaljeringsgraden i HDTV er synligt højere – det er tydeligt skarpere.

Tekniske detaljer 
MPEG-4 er det mest brugte codec til HDTV-broadcasting. SDTV er kodet i enten i MPEG-2 eller MPEG-4 afhængigt af udbyderen. DTT-nettet benytter MPEG-4. Kabel-tv-leverandørerne, som f.eks. YouSee, sender HDTV i MPEG-4 og SDTV i MPEG-2.

Der findes forskellige HD-formater, de mest almindelige er 720p (p for progressive), 1080i (i for interlaced) og 1080p. HDTV-broadcasts bruger typisk 720p eller 1080i, hvorimod Blu-ray og HD-DVD typisk er i 1080p.

Lyd 
De fleste HD-broadcasts bruget Dolby Digital-lydformat der giver mulighed for 5.1-surroundlyd.

Billede 

HDTV-standarderne er som udgangspunkt med kvadratiske billedpunkter. Nogle codecs bruger dog anamorphiske billedpunkter.
Se mere under HDV.

Se også 
 DR HD
 TV 2 Film HD
 HDMI
 HDTV-tema – FlatpanelsDK: Nyheder og artikler om HDTV og anmeldelser af HDTV-bokse
 HDTV-signal – Læs mere om hvordan du modtager HDTV-signalet hjemme i stuen 

Digitalt fjernsyn
Totes Gebirge

Totes Gebirge er en bjerggruppe i de Nordlige Kalkalper i Alperne beliggende i de østrigske delstater Steiermark og Oberösterreich. Bjerggruppens hovedmassiv inddeles i grupperne Schönberg-, Priel- og Warscheneckgruppe.

Geologisk består bjergene hovedsagelig af kalk og dolomit, der er opstået af mesozoikums have, særlig i trias og jura for omkring 210 til 135 mio. år siden.

Navnet Totes Gebirge (døde bjerge) kommer sandsynligvis af det vegetationsløse karstlandskab. Totes Gebirge er mod vest lavere og områderne mellem 1.400 til 1.600 moh er præget af fyr, lærk og cembra-fyr og enkelte steder findes store sæterområder. Mod øst bliver bjergene højere og vegetationsløse, og her er bjergene også fattige på vand, da det stenede og karstede landskab afleder vand og sne hurtigt.

Karstlandskabet har dannet doliner og huler, hvor bl.a. hulesystemet Schwarzmooskogel ved Altaussee er 56 km langt og delvist dækket af is. I alt findes der i Totes Gebirge mere end 600 kendte huler og skakte. De længte huler er Schönberg hulesystemet i den vestlige del af Totes Gebirge med en kendt længde på 125 km i en dybde af 1.070 m.

Geografi 
Med en højde på 2.515 m er Großer Priel i Oberösterreich og Große Hochkasten med 2.389 m i Steiermark de højeste bjerge i bjerggruppe. Andre kendte bjergtoppe er Spitzmauer (2.446 m), Schermberg (2.396 m), Rotgschirr (2.261 m ), Elm (2.128 m) og Schönberg (2.093 m). Sidstnævnte kaldes i øvrigt kun Schönberg fra nordsiden (Bad Ischl) mens det fra sydsiden (Bad Ausssee) kaldes Wildenkogel.

I Tottes Gebirge findes endvidere end række søer:

 Offensee
 Almsee
 Ödsee
 Wildensee
 Elmsee
 Lahngangsee
 Altausseer See
 Grundlsee

Totes Gebirge grænser op til følgende bjerggrupper i Alperne:

 Oberösterreichische Voralpen (mod nordøst)
 Ennstaler Alperne (mod øst)
 Rottenmanner und Wölzer Tauern (mod syd)
 Dachsteingebirge (mod sydvest)
 Salzkammergutbjergene (mod vest)

Turisme 
Der findes skiområder i det steiriske område ved Tauplitzalm (i sydvest) og i mindre omfang i Loser (i vest) samt i Oberösterreich ved Hinterstoder (i nordøst) og på Wurzeralm. Om sommeren besøges Totes Gebirge af vandrere og bjergklatrere, hvor særlig ruterne fra Hinterstoder til Bad Ischl eller Ebensee er kendt samt bestigning af Großer Priel fra nord eller sydøst. Totes Gebirge står under delvis naturbeskyttelse.

Kildehenvisninger

Eksterne henvisninger 

Nordlige kalkalper
Bjerge i Østrig
Casino (flertydig)

Casino eller Kasino er et ord med flere betydninger, som kan henvise til:

 Kasino – et sted, hvor der spilles om penge, eller
 Kasino (kortspil) – et kortspil
 Kasino-Teatret i Århus
 Casino (film) – en film fra 1995 instrueret af Martin Scorsese.
 Casino (supermarked) – en supermarkedskæde i Frankrig
 Casino (by) – en by i New South Wales, Australien.
 Casino (dans) – en salsa dans (Salsa Rueda de Casino) fra Havana, Cuba.
 Casino (teater) – var et teater i Amaliegade, København.

Se også
 Cassino; Monte Cassino
 Casino Royale (flertydig)
NATO's fonetiske alfabet

NATO's fonetiske alfabet er et specielt alfabet, der anvendes inden for radiokommunikation til angivelse af de almindelige, latinske bogstaver. Hvert bogstav har et "navn", som siges i stedet for bogstavet selv. Dette gøres for at udelukke enhver form for misforståelse om, hvilket bogstav, der menes. Navnene er valgt efter, at de skal være lette at sige og udtales ens på ethvert sprog.

Historie 

I 1927 blev det første fonetiske alfabet offentliggjort af International Telecommunication Union (ITU). Alfabetet blev dog revideret fem år senere med de erfaringer, man havde gjort sig med det i disse år. Det var dette, der blev anvendt af det daværende International Commission for Air Navigation (i dag ICAO) og brugt under 2. verdenskrig.

USA's og Storbritanniens militær anvendte (lige som det tyske militær) oprindeligt deres egne fonetiske alfabeter, men på baggrund af et ønske fra IATA om at anvende ét universelt alfabet, blev der gennemført en undersøgelse af udtale med henblik på forbedring. Dette resulterede i 1951 i en revideret form, som blev anvendt civilt.

Også det nye alfabet viste sig med tiden problematisk og førte til yderligere studier blandt indfødte sprogbrugere fra 31 nationer. En ny og (skulle det vise sig) endelig udgave blev så implementeret af ICAO den 1. marts 1956 og af ITU kort efter. Da ITU regulerer al international radiokommunikation, fandt det hurtigt udbredelse både blandt militær-, civil- og amatørradiooperatører. International Maritime Organization anerkendte officielt alfabetet fra 1965.

Fortegnelse

Nordiske bogstaver 
I Norden anvendes Æ/Ä, Ø/Ö og Å, som har fået tildelt lokale navne:

Kilder 

Telekommunikation
Kodninger
Alfabeter
2. århundrede

Det 2. århundrede er det århundrede, der består af årene 101 til 200, mens 100-tallet består af årene 100 til 199.

 
Århundreder
Swan Creek AVA

Swan Creek AVA er et er et American Viticultural Area (AVA) i den vestlige del af staten North Carolina i USA. Området ligger i dele af Wilkes County, Iredell County og Yadkin County. Navnet stammer fra en misopfattelse af, at de vilde gæs, der af og til ses i områdets søer og vandløb, skulle være svaner.

Området, der ligger til dels inden for grænserne af Yadkin Valley AVA, et af de to andre godkendte AVA i staten. AVA'et omfatter ca. 40.000 ha., hvoraf kun nogle få hundrede hektar er tilplantet med vin. AVA'et omfatter kun 5 vingårde, hvoraf de fire ligger i nærheden af byen Hamptonville, mens den sidste ligger ved Ronda. AVA'et fik sin officielle godkendelse den 27. maj 2008

Området, der ligger i udkanten af Blue Ridge Mountains nyder godt af et klima med forholdsvis høje temperaturer suppleret af køligere vinde fra bjergene. Jordbunden er præget af forskellige mineraler så som glimmer og skifer. Mikroklimaet i området gør vinene fra området unikke i forhold til den øvrige del af Yadkin Valley. Vingårdene i området har etableret en skiltet rute: Swan Creek Wine Trail, der bringer besøgende rundt til alle vingårde i AVA'et.

Blandt de druer, der dyrkes i AVA'et er Chardonnay, Cabernet Sauvignon, Viognier, Merlot, Pinot Gris, Vermentino, Sangiovese, Montepulciano og Cabernet Franc.

Noter

Eksterne kilder 
AVA'ets vingårde

USA's vindistrikter
Aspern

Aspern var indtil 1904 en selvstændig kommune og er i dag en bydel i Østrigs hovedstad Wien i 22. Bezirk (Donaustadt). Aspern er endvidere én af Wiens 89 Katastralgemeinden. En lille del af Aspern ligger i 2. Bezirk (Leopoldstadt).

Geografi 
Aspern ligger mellem Lobau, Stadlau, Breitenlee, Eßling og Hirschstetten. Katastralgemeinden dækker over et areal på 2.012 ha, hvoraf 24 ha ligger i Leopoldstadt.

Historie 
Den tidligere landsby er gået over i historien på grund af Slaget ved Aspern-Essling den 21. og 22. maj 1809, hvor Napoleon Bonaparte blev slået for første gang siden sin magtovertagelse af Karl von Österreich-Teschen. En løvestatue foran St. Martin Kirken på Aspener Heldenplatz erindrer siden 1858 om det berømte slag.

Aspern hører til et af de ældste bosætningsområder i Wien. Den første officielle omtale af landbyen findes fra 1258, hvor byen omtales som Asparn. Under tyrkernes belejringer (se Første tyrkiske belejring af Wien og Anden tyrkiske belejring af Wien) blev landsbyen stærkt beskadiget.

Kirkegården i Aspern blev anlagt i 1892. I 1904 blev det endnu landbrugsprægede Aspern en del af det nye 21. Bezirk Floridsdorf. I 1938 blev bydelen lagt under det nye 22. Bezirk Groß-Enzersdorf, der var en del af det af naziregimet skabte stor-Wien. Siden 1954 har Aspern sammen med syv andre kommuner været en del af Bezirk Donaustadt.

I 1912 blev flyvepladsen Flugfeld Aspern åbnet, der var centrum for Østrigs civile og militære luftfart indtil 2. verdenskrig. Efter krigen blev flyvepladsen anvendt af de russiske besættelsestropper og i 1977 blev flyvepladsen lukket. Flyvepladsen indgår nu i planerne for anlæggelse af en helt ny bydel i Aspern.

U-bane linje  forlænges fra den nuværende endestation ved Ernst Happel Stadion til Aspern, så det nye byområde på den gamle flyveplads betjenes med højklasset kollektiv transport. Forlængelsen forventes åbnet i 2010.

Sporvognslinje 25 (nu linje ) blev i 1995 forlænget til Aspern, hvorved bydelen blev bedre trafikbetjent. Sporvognslinjen har endestation ved kirkegården.

Wien
Kilde (vand)

Et kildevæld eller kort kilde er et sted, hvor vandet naturligt løber fra grundvandet og ud af jordoverfladen. Der hvor kilden springer, kan der dannes et større eller mindre vandløb.

Mange kilders vand løber igennem klippe som kalksten eller andre klippemineraler, som kan opløses delvist af vand. Vand fra kilder kaldes kildevand og kildevand med mange mineraler kaldes mineralvand. Kildevand og mineralvand på flaske er i mange tilfælde grundvand, som i Danmark ofte markedsføres og sælges som "danskvand".

Kildevand er vand, som er tappet fra en kilde. I dag udnyttes det kommercielt og sælges på flaske. Der er forskellige slags kildevand, afhængigt af hvilket tapperi, der tapper vandet. Vandet sælges primært i supermarkeder, kiosker og på cafeer.

I de sidste par år er institutioner begyndt at få deres egen etiket på kildevandsflaskerne.

Eksterne henvisninger 

 Web archive: "The Science of Springs"
 "What Is A Spring?" 
 List of First-Magnitude springs in Florida 

 
Hydrogeologi
Hydrologi
Vand
Drikkevand
Drikkevand på væskebeholder
Kransskønhedsøje

 
Kransskønhedsøje (Coreopsis verticillata), også skrevet Krans-Skønhedsøje, er en staude med en opret vækst. Den dyrkes i haver, og er hjemmehørende i det sydøstlige USA.

Beskrivelse 
Stænglerne er spinkle og let forgrenede, runde i tværsnit og uden hår. Bladene er modsat stillede, men da de er trefligede med trådagtigt smalle flige, der fordeler sig rundt om stænglen, virker det, som om planten har kransstillede blade. Bladranden er hel og begge bladsider er lyst græsgrønne. 

Blomstringen sker i juli-september, hvor man finder blomsterkurvene samlet i endestillede kvaste. Den enkelte kurv er gul med brede, tungeformede randkroner og korte, rørformede skivekroner. Frugterne modner sjældent i Danmark.

Rodnettet består af en forholdsvist spinkel jordstængel, som bærer en mængde filtede trævlerødder. Rodskud fra jordstænglerne skaber med tiden en tæt, tæppeagtig bestand af planten.

Højde x bredde og årlig tilvækst: 0,60 x 0,25 m (60 x 25 cm/år).

Hjemsted 
Arten er hjemmehørende på prærierne øst for Mississippifloden, og derfor er den udbredt i de sydøstlige stater op til West Virginia. Den foretrækker et voksested i sol eller let skygge og med en jord, som er gruset og veldrænet. 

I Manassas National Batlefield park i Virginia vokser den sammen med bl.a. amerikansk alunrod, amerikansk snabelkalla, blodurt, canadisk hasselurt, Claytonia virginica (en vinterportulak-art), Corydalis flavula (en lærkespore-art), Cynoglossum virginianum (en hundetunge-art), dunet steffensurt, Eurybia divaricata (en asters-art), Geum virginianum (en nellikerod-art), Helianthus divaricatus (en solsikke-art), hjertebladet asters, hvid ageratina, Hypericum hypericoides (en perikon-art), Ipomoea pandurata (en pragtsnerle-art), Lobelia spicata (en lobelie-art), Monotropa uniflora (en snylterod-art), Oenothera perennis (en natlys-art), Physalis virginiana (en blærebæger-art), plettet storkenæb, præriefodblad, Ranunculus abortivus (en ranunkel-art), Salvia lyrata (en salvie-art), Sanicula canadensis (en Sanikel-art), Solidago caesia (en gyldenris-art), sort sølvlys, stor månerude og Vicia caroliniana (en vikke-art).

Sorter 
 'Grandiflora' med lidt kraftigere vækst og lidt større blomster
 'Moonbeam' med spinkel vækst og lysegule blomster
 'Zagreb' med ganske lav (25 cm) vækst. Tørketålende med gule blomster

Noter 

Flerårige urter
Haveplanter
Prærieplanter
Spitzmauer

Spitzmauer er et bjerg i Totes Gebirge beliggende i den østrigske delstat Oberösterreich. Bjerget er 2.446 m højt og ligger i kommunen Hinterstoder, hvorfra bjerget også kan bestiges. Spitzmauer ligger omkring 2 km syd for det godt 50 m højere bjerg Großer Priel.

Spitzmauer bestiges fra Hinterstoder over Prielschutzhaus, hvorfra man skal overvinde 1.850 meter.

Bjerge i Alperne
Bjerge i Østrig
Isabella 2. af Spanien

Isabella 2. (født 10. oktober 1830, død 10. april 1904) var regerende dronning af Spanien i 1833-68.

Biografi 
Hun var datter til Ferdinand 7. og blev dronning ved hans død i 1833. Ferdinands bror, Don Carlos, som havde været kronprins før hendes fødsel, gjorde krav på tronen ifølge den Saliske lov der forbyder kvinder at arve tronen. Det ledte til den Første Carlistkrig.

Efter syv års kamp vandt isabelliterne. Hun blev gift med sin fætter, Francisco, hertug af Cádiz, og de fik tolv børn.

Isabella måtte flygte fra landet efter den Spanske revolution af 1868 og abdicerede i 1870. Hun besøgte Spanien efter at hendes søn Alfons 12. blev konge i 1875, men levede mest i landflygtighed i Paris, hvor hun døde. Hun er begravet i Escorial.

Referencer 

Regenter af Spanien
Fyrster af Asturien
Isabella 2. af Spanien
Regerende dronninger
Monarker der har abdiceret
Katolske monarker
Personer fra Madrid
Spaniere i 1800-tallet
Spaniere i 1900-tallet
Loser

Loser er et bjerg i Ausseerland i Østrig, som når op i 1.838 meters højde. Bjerget er et markant vartegn i Ausseerland. De lokale indbyggere kaldar det også for Ausseer Ohrwaschl (Aussee-øret) på grund af formen. Man kan nå toppen med bil via en betalingsvej på ni kilometer. I 1.600 meters højde ligger Loser Restaurant, og her fra kan man gå forskellige vandreture. Søen Augstsee ligger i nærheden af restauranten og er mål for mange vandrere. Herfra kan man nå toppen ved at gå forbi Loser-Fenster (Loser-vinduet), en naturlig port i bjerget. Et af de vigtigste skicentre i Ausseerland ligger på Loser.

Loser solkraftværk 
Det største solkraftværket i Alperne ligger på sydsiden af Loser i 1.600 meters højde. Den rene luft, fravær af tåge, og refleksionen fra sneen om vinteren skaber gode forhold for at omforme sollys til elektricitet. Loserkraftværket blev bygget i slutningen af 1980'erne og består af 598 solcellemoduler, som dækker et område på 263 kvadratmeter. Tre elektriske generatorer producerer omkring 30.000 kwh om året, som sendes ud på elnettet.

Eksterne henvisninger 

 Om Loser solkraftværk

Bjerge i Østrig
Bjerge i Alperne
Alfons 12. af Spanien

Alfons 12. (født som Alfonso Francisco de Asís Fernando Pío Juan María de la Concepción Gregorio Pelayo) (28. november 1857 – 25. november 1885) var konge af Spanien i 1875-85.

Alfons og hans forældre, dronning Isabella 2. og hendes konsort, måtte flygte fra Spanien efter den Spanske Revolution af 1868. Isabella abdicerede i 1870 og Alfons vendte tilbage til Spanien som konge i 1875 efter enden af den Første spanske republik.

Alfons 12. døde af tuberkulose i 1885, 28 år gammel. Hans postume søn, Alfons 13. blev Spaniens næste konge.

Regenter af Spanien
Fyrster af Asturien
Huset Bourbon
Katolske monarker
Personer fra Madrid
Shay Given

Séamus John James "Shay" Given (født 20. april 1976 i Lifford, Irland) er en irsk fodboldspiller, der spiller som målmand. Gennem karrieren har han spillet for adskillige engelske klubber, blandt andet Newcastle, Manchester City og Aston Villa.

Landshold 
Given spillede desuden for Irlands fodboldlandshold, som han nåede at repræsentere hele 134 gange. Han var blandt andet med på holdet ved VM i 2002.

Referencer

Eksterne henvisninger 

Fodboldspillere fra Irland
Fodboldspillere fra Blackburn Rovers F.C.
Fodboldspillere fra Newcastle United F.C.
Fodboldspillere fra Manchester City F.C.
Fodboldspillere fra Aston Villa F.C.
Fodboldspillere fra Middlesbrough F.C.
Fodboldspillere fra Sunderland A.F.C.
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Paul Konchesky

Paul Martyn Konchesky (født 15. maj 1981 i London, England) er en engelsk fodboldspiller. Han har gennem karrieren spillet for blandt andet Leicester, Liverpool, Fulham, Charlton, Tottenham og West Ham.

Spillerkarriere

Charlton 
Konch startede sin karriere ud i Charlton Athletic og blev den yngste, på daværende tidspunkt, til at repræsentere The Addicks nogensinde i en alder af 16 år og 93 dage. Det tog dog tid for Konchesky at bryde igennem på førsteholdet og først i 2000/01 sæsonen lykkedes det ham at erobre en stamplads i Charltons venstre forsvarsside. Forsvarsspilleren røg dog ud i kulden i 2003 og måtte lade sig udleje til Tottenham Hotspurs i et halvt år. Siden kom han dog tilbage til Charlton, hvor han spillede indtil 2005, da han skiftede til West Ham.

West Ham 
Hos The Hammers startede Konchesky stærkt ud, hvilket udmøntede i en landskamp i november måned, men allerede i 2006/07 sæsonen, mistede englænderen pladsen i startopstillingen og det blev begyndelsen til enden i West Ham trøjen.

Fulham 
I sommeren 2007 blev Paul Konchesky hentet til Fulham F.C. for £3.25 mio. af Lawrie Sanchez, hvor han var udset til at være ubestridt førstevalg på sin favoritplads. Konc er siden ikke blevet truet på pladsen og især i første halvdel af 2008/09 sæsonen, spillede den engelske venstreback med stor kontinuitet, hvis man ser bort fra den indledende udekamp mod Hull City (2-1), hvor han var skyld i, The Tigers løb med sejren efter en blunder ved matchvinder målet.

Liverpool 
Konchesky skrev i sommeren 2010 kontrakt med Fulhams Premier League-rivaler Liverpool F.C. I januar 2011 blev han udlejet til Nottingham Forest i The Championship.

Leicester 
Efter en mindre succesrig periode hos Liverpool, skiftede Koncheskey til Leicester i sommeren 2011.

Landshold 
Konchesky står noteret for to kampe for Englands fodboldlandshold, som han repræsenterede i henholdsvis 2003 og 2005 i kampe mod Australien og Argentina.

Eksterne henvisninger 

Fodboldspillere fra England
Fodboldspillere fra Charlton Athletic F.C.
Fodboldspillere fra Tottenham Hotspur F.C.
Fodboldspillere fra West Ham United F.C.
Fodboldspillere fra Fulham F.C.
Fodboldspillere fra Liverpool F.C.
Fodboldspillere fra Nottingham Forest F.C.
Fodboldspillere fra Leicester City F.C.
Lynn Kohlman

Lynn Kohlman (født 1946, død 14. september 2008) var en amerikansk fotomodel, fotograf og forfatter.

Kohlman startede sin karriere, som fotomodel, i slutningen af 1960'erne, og var på forsiderne af flere store modemagasiner. I 1970 blev hun fotograf for magasinerne Interview, Vogue, GQ og Glamour. I 1989 blev hun ansat som kreativ direktør for DKNY. I 2002 fik hun brystkræft og senere Glioblastoma multiforme. Hun døde i 2008 efter længere tids sygdom.

Fotomodeller fra USA
Fotografer fra USA
Apollo 6

Apollo 6 var den sidste ubemandede rummission i Apollo programmet med Saturn V raketten.

Eksterne henvisninger 

 Apollo 6  NASA 
 Apollo 6  NASA KSC 

Apollo-programmet
Begivenheder i 1968
Robert Green

Robert Paul Green (født 18. januar 1980 i Chertsey, England) er en engelsk fodboldspiller, der spiller for Chelsea i den engelske Premier League. Han har tidligere spillet for blandt andet Norwich , West Ham og Huddersfield Town

Landshold 
Green står (pr. april 2018) noteret for 12 kampe for Englands fodboldlandshold. Han var en del af landets trup til VM i 2010 i Sydafrika.

Eksterne henvisninger 

Fodboldspillere fra England
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra Norwich City F.C.
Fodboldspillere fra West Ham United F.C.
Fodboldspillere fra Queens Park Rangers F.C.
Kieron Dyer

Kieron Courtney Dyer (født 29. december 1978 i Ipswich, England) er en tidligere engelsk fodboldspiller.

Landshold 
Dyer har i en årrække været inde omkring Englands fodboldlandshold, som han (pr. september 2008) har repræsenteret 33 gange. Han fik sin debut 4. september 1999 i en kamp mod Luxembourg, og var efterfølgende med ved både VM i 2002 og EM i 2004.

Eksterne henvisninger 

 Spillerinfo 

Fodboldspillere fra England
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Fodboldspillere fra Ipswich Town F.C.
Fodboldspillere fra Newcastle United F.C.
Fodboldspillere fra West Ham United F.C.
Fodboldspillere fra Queens Park Rangers F.C.
Fodboldspillere fra Middlesbrough F.C.
Pagani Zonda

Pagani Zonda er en sportsvogn. Pagani stammer fra stifterens efternavn, mens Zonda er et lokalt navn for den vind som blæser gennem Andesbjergene.

Fabrikken blev startet af Horacio Pagani og den ligger i Italien. Den første bil, Pagani Zonda C12, udkom i 1999. Der bliver ikke bygget mange Pagani Zondaer og i april 2008 var det samlede antal oppe på 91. Det lave tal skyldes prisen.

Pagani Zonda er kendt for abnormt hurtige biler og overdrevent design. De har desuden en minimal vægt skabt af carbon og titanium. Indeni sidder en Mercedes-motor.

Bilmærker
Bilproducenter fra Italien